Lucwaningo ngetibongo temakhosi emaSwati : Sobhuza I- Sobhuza II
Lucwaningo loluhlelwe ngetehluko letisitfupha, ngetibongo temaKhosi eluhlanga lasitfupha lalandzelako: Sobhuza I (1815 - 1836), Mswati Il (1840 - 1868), Ludvonga Il, Mbandzeni (1875 - 1889), Mahlokohla (1890 - 1899) naSobhuza II (1921 - 1982). Lapha kubukwe Iikhono lebumbongi ngekugcila elulwimini, etigamekweni letitsintsa kubusa kwawo nasekutfutfukisweni kwelulwimi. Lucwaningo lonkhe lugcile etibongweni letigcogcelwe ndzawonye njengesengeto noma sitsasiselo (appendix). Sehluko 1, sendlalela lucwaningo ngekuveta tinhloso, tindlela, indzima nemigudvu yelucwaningo. SilihJahlandlela lalolucwaningo ngekukhombisa ., lokuyewukwenteka kuleso naleso sehluko. Sehluko 2, sigcamisa umlandvomphilo walamakhosi ngekubuka lusendvo, buchawe, kubambisana, inhlakanipho neJuchumano. SehJuko 3, sibuka kwakheka kwangaphandle kwetibongo ngekugcila kuloku lokulandzelako: luhlelotinhlavu, simisomagama, imvumelwano, luhlelomisho, timphawu tengucuko, inhlelembo nesigci. Sehluko 4, sigcamisa tinongo tenkhulumo letehlukene letifanisako, letehlukanisako naletigcamisa budlelwano. Sehluko 5, siveta kusebenta kwetitfombemagama ngetilwane letinkhulu naletincane, timila nalokwakhiwe. Titsintsa tintfo letiphilako naletingaphilf. Sehluko 6, sigcogcela ndzawonye konkhe lokucwaningiwe nalokuphawulekako elucwaningweni jikelele. Sibuyeketa lonkhe lucwaningo, sibuye sichumanise lucwaningo netiphakamiso.
Networked Digital Library of Theses and Dissertations